R O I M H-R A D H 



RuiBHSE, a chairdean Gaidhealach, a thuigeas ar canain, bu 

 mhiaiin learn, mar is dual, facal no dha a radh mu'n oidhirp so a 

 thug mi a chum a' chanain sin a bheothachadh, a mheudachadh, 

 agus a theagasg. Tha nis aireamh mhor bhliadhnachan o'n a 

 thug Gaidheal is Gaidheal lamh air an obair chliuitich sin, o am 

 Car aid nan Gaidheal gu ruige so fhein, am aiseirigh na Gaidhlig 

 Choisinn sibhse mar Ghaidheil mor-urram agus mor-chliu anns 

 gach linn o shean mar ghaisgeich threun.-i, agus mar dhaoine 

 coire ; ach tha cliu eile agaibh ri chosnadh anns na laithean so, 

 agus is e sin lan-eolas a bhith agaibh air maise, air milsead, agus 

 air snasmhorachd na Gaidhlig, a chum i bhith na's taitniche leibh 

 mar is eolaiche a chinneas sibh air a maise. Cha chreid mi gu 'n 

 teid neach sam bith a leughas so as aicheadh gu 'm bheil e ro 

 thaitneach eolas a bhith aige anns a' chanain sin, ma ta, air na 

 beo-chreutairean a chaidh a chruthachadh romhainn air ar son, 

 agus a tha 'gluasad 'nam mor-lionmhorachd air aghaidh na 

 talmhainn, anns an adhar 's anns nA h-uisgeachan. Chaidh sin 

 a dhearbhadh le aireamh nan leabhraichean a chaidh a sgriobhadh 

 mu'n deidhinn anns a' Bheurla, agus ann an iomadh canain eile. 



Car son, ma ta, a bhiodh a' Ghaidhlig air dheireadh } Bu 

 mhor am beud gu'm bitheadh, fhad 's a tha daoine ann a labhras, 

 a leughas, agus a sgriobhas i, agus tha iad sin a' fas na's 

 lionmhoire o latha gu latha, 



Tha nis aireamh mhath bhliadhnachan o 'n a bha feum • agus 

 iarraidh air leithid na h-oibre so, agus gu firinneach is fliad' o 'n a 

 bha e 'na chuis-iongantais learn fhein, gun tighinn air 'na chuis- 

 naire, nach deachaidh a leithid — no na's fhearr — a sgriobhadh o 

 chionn fada, agus a liuthad Gaidheal foghlnimte a tha 's a bha 'n 

 ar measg. 



Tha nis faisg air deich bliadhna fichead o'n a thug mi fein 

 lamh air an obair so, " a lion beagan is beagan, mar a dh' ith an 

 cat an sgadan," ged nach robh 'nam bheachd idir leabhar a 

 dheanamh dhetli. Ach o nach robh mi faicinn duine sam bith 

 eile fa run a leithid a sgriobhadh, agus o 'n a chaidh an gnothuch 

 a sparradh orm, so dhuibh a nis i. 

 xi 



